kojih izlazi, da je čagalj oko Slanoga gotovo svakome poznata 
zvijer. Evo nekoliko od najnovijih podataka: 
I. Na sjevernoj obali, na ulazu u slansku luku ubili su 
99, maja 1901. Grgurićani tri čaglja, misleći prije, da su mladi 
vuci naletili na stoku; bilo ih je šest komada. 
9, Na Osminama, malom. zalijevu u slanskoj luci, ubili su 
seljaci 1901. četiri mlada čaglja. 
3. 1903. godine uhvaćena su u Grgurićima dva mlada čaglja, 
od kojih je don Jozo Boglić, župnik u Majkovima, držao jednoga 
neko vrieme živa kod sebe. 
4. U ,majkovskom Ratcu“ uhvaćena su godine 1903. dva 
mlada čaglja, koje su seljaci hranili kod kuće kao psiće, al kad 
počeše ujedat djecu i hvatat kokoši, umlatiše ih. 
5. U martu 1904. ubiše grbavljani šest komada mladih 
čagalja. 
6. U Banićima, povrh Janjskoga, ubila su u januaru 1905. 
djeca jednoga kamenjem. 
7. U Banji je oko polovine marta 1905. navalio gladan 
čagalj na jednu svinju, koja je ob noć ostala vani, te ju izranio, 
ali ga je ona tako dočekala, da su ga sutradan našli mrtva. 
Na osnovu ovih i mnogih sličnih podataka mogu mirnom 
dušom konstatovati, da je čagalj na suhozemlju raširen u radiju 
od kakvih pet kilometara oko Slanoga, uzev za središte ulaz u 
slansku luku, stvar, koja do sada nije bila poznata. 
Konačno mislim, da mogu ovdje konstatovati, da sam po- 
drobno pregledao ona dva egzemplara čaglja, što su ubijena u 
Slavoniji, te ih isporedio velikom množinom dalmatinskih komada 
i da nijesam mogao naći stalnih kriterija, da bi se moglo po 
ovim komadima opravdati odvojenje u podvrstu C. aureus bal- 
canicus, kako je to učinio prof. S. Brusina u opreci prama 
podvrsti €. aureus dalmaticus, Fitz. 
Napokon si smatram ugodnom dužnošću, da se zahvalim 
sl. općinskom poglavarstvu slanskomu i svoj gospodi, koja su mi 
kod moga istraživanja išla na ruku najvećom susretljivošću, 0s0- 
bito gospođi i gospodinu dru. 1. Pugliesu, načelniku slanskom 
gospodinu A. Miliću, te napokon svom učeniku Pavu Mitro- 
viću, koji mi je velikom okretnošću i pomnjom pomagao kod 
sakupljanja podataka u okolici slanskoj. 
A. Pichler. 
